(Twitter) .td_uid_2_616316b28b969_rand.td-a-rec-img{text-align:left}.td_uid_2_616316b28b969_rand.td-a-rec-img img{margin:0 auto 0 0} Tal-inqas 16-il persuna mietu u sitta oħra ndarbu wara li ajruplan waqa' r-Russja fir-reġjun tat-Tatarstan. L-ajruplan kien qiegħed iġorr grupp ta' persuni li kienu se jaqbżu minn fuqupermezz tal-parachute. L-awtoritajiet qalu li l-piloti tal-ajruplan irrapurtaw li l-magna tax-xellug ma baqgħetx taħdem u kellhom jagħmlu inżul ta' emerġenza fil-belt ta' Menzelinsk. L-ajruplan kien qiegħed iġorr 20 persuna u żewġ membri tal-ekwipaġġ. Il-Ministru għas-Saħħa Russu qal li sitt persuni jinsabu f'kundizzjoni serja. L-awtoritajiet spjegaw li l-ajruplan Let L-410 Turbolet daħal f' karozza hu u nieżel. Skont ritratti li l-awtoritajiet ippublikaw l-ajruplan jidher maqsum min-nofs. Fir-Russja żdiedu l-miżuri biex jiġu evitati inċidenti bħal dawn iżda l-inċidenti xorta għadhom iseħħu, speċjalment f'reġjuni mbiegħda. Xahar ilu ajruplan Antonov An-26 waqa' fir-Russja u mietu sitt persuni u f'Lulju waqa' ajruplan ieħor fir-Russja fejn mietu 28 persuna oħra. .td_uid_3_616316b28c02e_rand.td-a-rec-img{text-align:left}.td_uid_3_616316b28c02e_rand.td-a-rec-img img{margin:0 auto 0 0}